КъБР-м и Iэтащхьэ КIуэкIуэ Юрий Урысей Федерацэм къэрал кIуэцIIуэхухэмкIэ и министрым и къуэдзэ, полицэм и генерал-полковник Гостев Аркадий хуэзащ
Къэбэрдей-Балъкъэр Республикэм и Iэтащхьэ КIуэкIуэ Юрий иджыблагъэ хуэзащ УФ-м къэрал кIуэцI IуэхухэмкIэ и министрым и къуэдзэ Гостев Аркадий.
ЗэIущIэм щытепсэлъыхьащ республикэм и щIыналъэм жылагъуэ шынагъуэншагъэ къыщызэгъэпэщыным, законымрэ хабзэмрэ хъумэным пыщIа Iуэхухэм, 2017 гъэм КъБР-м щыIэ МВД-м иригъэкIуэкIа лэжьыгъэм кърикIуа Iуэху нэхъыщхьэхэм, зэман гъунэгъум абы къыпэщыт къалэн пэрытхэм.
КIуэкIуэ Юрий Урысей МВД-м и унафэщIхэм фIыщIэ яхуищIащ цIыхухэм я сэбэп зыхэлъхэр хъумэным хуэгъэзауэ щIыналъэхэм я къэрал властым и гъэзэщIакIуэ органхэм тэмэму зэрадэлажьэм папщIэ.
КъБР-м и Iэтащхьэмрэ Правительствэмрэ я пресс-IуэхущIапIэ.
